2. pielikums

Projekta iesnieguma atlases nolikumam

**Projekta iesnieguma vērtēšanas kritēriju piemērošanas metodika**

|  |  |
| --- | --- |
| Programmas nosaukums | Eiropas Savienības kohēzijas politikas programma 2021.–2027.gadam |
| Prioritātes numurs un nosaukums | **4.2. Izglītība, prasmes un mūžizglītība** |
| Specifiskā atbalsta mērķa numurs un nosaukums | **4.2.2**. Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu |
| Specifiskā atbalsta mērķa pasākuma (turpmāk – SAMP) numurs un nosaukums | **4.2.2.3.** Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam |
| Projektu iesniegumu atlases veids | **Ierobežota projektu iesniegumu atlase** |
| Atbildīgā iestāde | **Izglītības un zinātnes ministrija** |

**Vispārīgie nosacījumi projekta iesnieguma vērtēšanas kritēriju piemērošanai**:

1. Lai novērtētu projekta iesnieguma atbilstību attiecīgajam projekta iesnieguma vērtēšanas kritērijam, vērtētājam ir jāņem vērā gan attiecīgajās projekta iesnieguma sadaļās sniegtā informācija, gan arī visa pārējā projekta iesniegumā (iesnieguma citās sadaļās un pielikumos) pieejamā informācija.
2. Vērtējot projekta iesnieguma atbilstību projekta iesnieguma vērtēšanas kritērijiem, jāņem vērā tikai projekta iesniegumā (projekta iesniegumā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projekta iesniegumu, jāpievērš uzmanība projekta iesniegumā sniegtās informācijas saskaņotībai starp visām projekta iesnieguma sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Projektu iesniegumu vērtēšanā izmantojami:
5. Ministru kabineta 2024.gada 11. jūnija noteikumi Nr.358 "[Eiropas Savienības Kohēzijas politikas programmas 2021. – 2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.3. pasākuma “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam” īstenošanas noteikumi](https://likumi.lv/ta/id/352722)" (turpmāk – SAMP MK noteikumi);
6. Eiropas Savienības kohēzijas politikas programma 2021.–2027. gadam;
7. Eiropas Savienības kohēzijas politikas programmas 2021.–2027. gadam papildinājums;
8. 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam" projekta iesnieguma atlases nolikums, projekta iesnieguma vērtēšanas kritēriji[[1]](#footnote-2) un projekta iesnieguma veidlapas aizpildīšanas metodika;
9. Finanšu ministrijas 2024.gada 11.aprīļa metodika Nr.3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam.

|  |  |  |  |  |
| --- | --- | --- | --- | --- |
| **Nr.** | **Kritērijs** | **Kritērija ietekme uz lēmuma pieņemšanu**  (P[[2]](#footnote-3)) | **Kritērija iespējamais vērtējums** | **Piemērošanas skaidrojums** |
| VIENOTIE KRITĒRIJI | | | | |
| 1.1. | Projekta iesniegums atbilst SAMP MK noteikumos noteiktajām specifiskajām prasībām (apakškritērijus izvēlas atbilstoši SAMP MK noteikumos noteiktajam, definējot kritēriju kopu):   1. Projekta iesniedzējs atbilst SAMP MK noteikumos noteiktajam iesniedzēju lokam; 2. Projekta īstenošanas termiņš atbilst SAMP MK noteikumos noteiktajam termiņam; 3. Projekta iesniegumam ir pievienoti nolikumā noteiktie papildu pievienojamie pielikumi. | P | Jā/ Jā, ar nosacījumu/ Nē | Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju. Projekta iesniedzēja atbilstību SAMP MK noteikumos noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi (ja attiecināms). Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “Lursoft” datu bāzē vai ekvivalenta/līdzvērtīga Uzņēmuma reģistra datu atkalizmantotāja datu bāzēs, Valsts ieņēmumu dienesta (turpmāk – VID) publiskajās datu bāzēs pieejamo informāciju. Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju, piemēram, ar kredītiestādi, tiesībsargājošo institūciju u.tml. atkarībā no SAM specifikas.  **Vērtējums ir “Jā”,** ja:   1. projekta iesniedzējs atbilst SAMP MK noteikumu 13.punktā noteiktajam iesniedzējam un attiecīgajām izvirzītajām prasībām; 2. projekta īstenošanas termiņš nepārsniedz SAMP MK noteikumu 48.punktā noteikto termiņu; 3. projekta iesniegumam pievienotie pielikumi atbilst SAMP MK noteikumos noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi.   Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus.  **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.2. | Projekta iesniedzējam un projekta sadarbības partnerim, ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro* | P | Jā/ Jā, ar nosacījumu/ Nē | Projekta iesniedzēja un sadarbības partnera, ja tāds projektā ir paredzēts, atbilstības kritērijam pārbaudi veic katram atsevišķi, balstoties uz VID publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo aktuālo informāciju par situāciju projekta iesnieguma un ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Projekta iesnieguma Vērtēšanas komisijas atzinumā norāda pārbaudes datumu un konstatēto situāciju.  **Vērtējums ir “Jā”,** ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam un sadarbības partnerim, ja tāds projektā ir paredzēts, nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*.  **Vērtējums ir “Jā ar nosacījumu”,** ja:   1. saskaņā ar VID parādnieku datu bāzē pieejamo informāciju par situāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*; 2. saskaņā ar VID parādnieku datu bāzē pieejamo informāciju par situāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, nav nodokļu parādu, kas kopsummā katram atsevišķi pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.   Ja projektā ir paredzēts sadarbības partneris, **vērtējumu “Jā, ar nosacījumu” un “Nē”** piešķir neatkarīgi no tā, vai vērtējumam raksturīgās pazīmes konstatējamas attiecībā gan uz projekta iesniedzēju, gan sadarbības partneri, vai tikai vienu no tiem.  Konstatējot minētos faktus, izvirza nosacījumus:   1. veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, ja tāds projektā ir paredzēts, Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro*; 2. iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot **sadarbības iestādē** aktualizētu izziņu par faktisko nodokļu nomaksas stāvokli pārbaudes datumā.   **Vērtējums ir “Nē”,** ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs un/vai sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*. |
| 1.3. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | Jā/ Jā, ar nosacījumu/ Nē | **Vērtējums ir “Jā”,** ja projekta iesniegumā:   1. ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski; 2. sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; 3. katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); 4. katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/ mazināšanas pasākumu īstenošanu atbildīgās personas.   Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus.  **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.4. | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem. | P | Jā/ Jā, ar nosacījumu/ Nē | **Vērtējums ir “Jā”,** ja:   1. projekta iesniegumā ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija; 2. projekta iesniegumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta vai atbalsta pasākuma ietvaros piesaistītu līdzfinansējumu, kā arī projektā īstenojamās darbības projekta īstenošanai piešķirtā finansējuma ietvaros netiks finansētas dubultā, novēršot dubultā finansējuma risku.   Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus.  **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.5. | Projekta iesniegumā plānotie komunikācijas un vizuālās identitātes prasību nodrošināšanas nosacījumi atbilst Kopīgo noteikumu regulas[[3]](#footnote-4) 47. un 50.pantā, normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | P | Jā/ Jā, ar nosacījumu/ Nē | Vērtējums ir “Jā”, ja projekta iesniegumā paredzēts:   1. projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots **publicēt īsu un ar atbalsta apjomu samērīgu aprakstu par projektu,** tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu; 2. **ar projekta īstenošanu saistītajos dokumentos un komunikācijas materiālos,** ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts; 3. **projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR vai projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR,** un ietver materiālas investīcijas vai aprīkojuma iegādi, tiks uzstādītas sabiedrībai skaidri redzamas **ilgtspējīgas plāksnes vai informācijas stendi,** kuros ir attēlota Eiropas Savienības emblēma[[4]](#footnote-5), attiecībā uz projektā plānotajām darbībām un aktivitātēm. Ilgtspējīgas plāksnes vai informācijas stendi tiks uzstādīti, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums; 4. **projektiem, uz kuriem neattiecas šī kritērija skaidrojuma 3. punkts,** sabiedrībai skaidri redzamā vietā plānots uzstādīt **vismaz vienu plakātu**, kura minimālais izmērs ir A3, **vai līdzvērtīgu elektronisku paziņojumu**, kurā izklāstīta informācija par projektu un uzsvērts no Eiropas Savienības fondiem saņemtais atbalsts; 5. ja projekta iesniegums paredz **stratēģiski svarīga projekta īstenošanu, ir izstrādāts komunikācijas plāns**, kas atbilst Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam un minēto vadlīniju pielikumā ietvertajai veidlapai un ir pievienots kā projekta iesnieguma pielikums[[5]](#footnote-6) [[6]](#footnote-7). 6. **ja projekta iesniegums paredz stratēģiskas nozīmes darbības[[7]](#footnote-8) vai darbības, kuru kopējās izmaksas pārsniedz 10 000 000 EUR**, ir paredzēts organizēt vismaz vienu informatīvu pasākumu vai aktivitāti (piemēram, atklāšanas, vidusposma, noslēguma pasākums vai aktivitāte) un savlaicīgi tajā iesaistīt Eiropas Komisiju un/ vai Eiropas Komisijas pārstāvniecību Latvijā, kā arī atbildīgo iestādi, vadošo iestādi un sadarbības iestādi.   Papildus Kopīgo noteikumu regulā un normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, noteiktajām obligātajām minimālajām publicitātes prasībām projekta iesniedzējs var plānot projekta iesniegumā cita veida komunikācijas aktivitātes, ar kuru palīdzību tiek sasniegts projekta mērķis, vai arī par ES fondu ieguldījumu projektā informēta plašāka sabiedrība, ja tādas ir paredzētas SAMP MK noteikumos.  Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus.  **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| VIENOTIE IZVĒLES KRITĒRIJI | | | | |
| 2.1. | Projekta iesniegumā paredzētais ES fonda finansējuma apmērs un intensitāte atbilst SAMP MK noteikumos ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst SAMP MK noteikumos noteiktajam, tai skaitā nepārsniedz noteikto izmaksu pozīciju apjomus un:  2.1.1. ir saistītas ar projekta īstenošanu;  2.1.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība;  2.1.2. nodrošina projektā izvirzītā mērķa un rādītāju sasniegšanu. | P | Jā/ Jā, ar nosacījumu/ Nē | **Vērtējums ir “Jā”,** ja projekta iesniegumā un projekta iesniegumam pievienotajos pielikumos, kas uzskaitīti nolikumā, norādītais ES fonda[[8]](#footnote-9) finansējums un tā atbalsta intensitāte atbilst SAMP MK noteikumos noteiktajam ES fonda finansējuma apjomam un atbalsta intensitātei, un projekta iesniegumā plānotās izmaksas atbilst SAMP MK noteikumos noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā:   1. izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai (ja attiecināms)) 2. projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[9]](#footnote-10), noslēgtiem nodomu protokoliem vai līgumiem (ja attiecināms), u.c. informāciju); 3. izmaksas nodrošina projektā izvirzītā mērķa un rādītāju sasniegšanu.   Ja projekta iesniegums neatbilst minētajām prasībām, **vērtējums ir “Jā, ar nosacījumu”** un izvirza atbilstošus nosacījumus.  **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā |
| 2.2. | Projekta iesniedzējam un projekta sadarbības partneriem ir pietiekama īstenošanas un finanšu kapacitāte projekta īstenošanai. | P | Jā/ Jā, ar nosacījumu/ Nē | **Vērtējums ir „Jā”**, ja projekta iesniegumā ir pietiekami raksturota un pamatota projekta iesniedzēja un projekta sadarbības partneru projekta īstenošanas un finanšu kapacitāte – sniegta informācija par prasībām projekta iesniedzēja un sadarbības partnera īstenošanas personālam, un projekta iesniedzēja kapacitāti nepārtrauktas finanšu plūsmas nodrošināšanā:  1) Projekta administrēšanas un īstenošanas kapacitāte ir pietiekama, ja projekta iesniegumā ir aprakstīts projekta vadības process un tā organizēšana, un norādīti vadības un īstenošanas procesa organizēšanai nepieciešamie atbildīgie speciālisti – to pieejamība vai plānotā iesaistīšana projekta ieviešanas laikā, tiem plānotā nepieciešamā kvalifikācija, pieredze un kompetence, pienākumi, loma un iesaistes veids, sadarbība ar SAMP MK noteikumos noteikto projekta uzraudzības padomi, sadarbība ar projekta īstenošanas sadarbības partneriem, atbilstoši SAMP MK noteikumos noteiktajām prasībām sadarbības partneru iesaistei un projekta iesniedzējam par projekta iekšējo vadības un kontroles sistēmu;  2) Finanšu kapacitāti uzskata par pietiekamu, ja projekta iesniegumā ir norādīti un pamatoti finansējuma avoti, tai skaitā pamatojot projekta iesniedzēja pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā - norādīts, ka projekta izdevumus pirms un pēc projekta iesnieguma apstiprināšanas sadarbības iestādē, normatīvajos aktos par kārtību, kādā veic gadskārtējā valsts budžeta likumā noteiktās apropriācijas izmaiņas, noteiktajā kārtībā nodrošina no budžeta resora „74. Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Ja projekta iesniegums neatbilst minētajām prasībām, **vērtējums ir** **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 2.3. | Projekta mērķis atbilst SAMP MK noteikumos noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | P | Jā/ Jā, ar nosacījumu/ Nē | **Vērtējums ir „Jā”**, ja:   * projekta iesniegumā minētā informācija par projekta mērķi un projekta darbībām liecina, ka tas atbilst SAMP mērķim – izveidot un attīstīt vienotu un stratēģiski pārraudzītu profesionālā atbalsta sistēmu valsts, pašvaldību un izglītības iestāžu līmenī mācību procesa kvalitātes pilnveidei vispārējā un profesionālā izglītībā, veicināt izglītojamo izcilību un nodrošināt metodiskā atbalsta materiālus pedagogiem; * projekta iesniegumā norādītie uzraudzības rādītāji ir izmērāmi, atbilst SAMP MK noteikumos noteiktajiem rādītājiem, un sniedz ieguldījumu mērķa sasniegšanā; * projekts paredz sasniegt šādu Eiropas Savienības kohēzijas politikas programmas 2021.–2027.gadam iznākuma rādītāju līdz 31.12.2029.: nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu un pakalpojumu skaits, kas saņēmuši atbalstu – viena iestāde, tai skaitā līdz 31.12.2024. – viena iestāde (viens finansējuma saņēmējs – Valsts izglītības satura centrs); * projekts paredz sasniegt šādu Eiropas Savienības kohēzijas politikas programmas 2021.–2027.gadam rezultāta rādītāju līdz 31.12.2029.: iestādes, kas ieviesušas uzlabojumus izglītības un mācību sistēmu kvalitātei, efektivitātei un atbilstībai darba tirgum – viena iestāde (viens finansējuma saņēmējs – Valsts izglītības satura centrs); * projekts paredz sasniegt SAMP MK noteikumos noteiktos nacionālos rādītājus, un paredz informācijas uzkrāšanu par nacionālajiem rādītājiem atbilstoši SAMP MK noteikumos noteiktajam.   Ja projekta iesniegums neatbilst minētajām prasībām, **vērtējums ir** **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 2.4. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:  2.4.1. atbilst SAMP MK noteikumos noteiktajam un paredz saikni ar attiecīgajām atbalstāmajām darbībām;  2.4.2. ir precīzi definētas un pamatotas, un tās risina projektā definētās problēmas. | P | Jā/ Jā, ar nosacījumu/ Nē | **Vērtējums ir „Jā”**, ja:   1. projekta iesniegumā norādītie sagaidāmie rezultāti ir skaidri definēti un izriet no projekta iesniegumā plānotajām darbībām, to satura un apraksta, kas šīs darbības ietvaros tiks īstenots; 2. projekta iesniegumā norādītajiem sagaidāmajiem rezultātiem ir noteikta skaitliskā vērtība; 3. projekta iesniegumā ietvertās darbības atbilst SAMP MK noteikumos norādītajām atbalstāmajām darbībām un izmaksu pozīcijām; 4. projekta iesniegumā plānotās darbības ir precīzi definētas un nepieciešamas projekta mērķa, plānoto rādītāju un projekta rezultātu sasniegšanai; 5. projekta darbību īstenošanas laika grafikā ir ievēroti SAMP MK noteikumu nosacījumi.   Ja projekta iesniegums neatbilst minētajām prasībām, **vērtējums ir** **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 2.5. | Projekta sadarbības partneris un tā plānotās darbības projekta ietvaros atbilst SAMP MK noteikumos noteiktajām prasībām. | P | Jā/ Jā, ar nosacījumu/ Nē | **Vērtējums ir „Jā”**, ja:   1. projekta iesniegumā norādītie sadarbības partneri atbilst SAMP MK noteikumos noteiktajam un ir sniegts pamatojums sadarbības partneru izvēlei; 2. projekta iesniegumā ir aprakstīts, kuras no projektā plānotajām darbībām veiks sadarbības partneri; 3. projekta iesniegumā ir norādīts finansējuma apjoms, kas projekta ietvaros tiks novirzīts sadarbības partneriem (ja attiecināms).   Ja projekta iesniegums neatbilst minētajām prasībām, **vērtējums ir** **“Jā, ar nosacījumu”**, izvirza atbilstošus nosacījumus.  Vērtējums ir **“Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 2.6. | Projekta iesniegumā norādītā mērķa grupa atbilst SAMP MK noteikumos noteiktajam un ir identificētas mērķa grupas vajadzības un risināmās problēmas. | P | Jā/ Jā, ar nosacījumu/ Nē | **Vērtējums ir „Jā”,** ja:   1. projekta iesniegumā norādītā mērķa grupa atbilst SAMP MK noteikumos noteiktajam; 2. projekta iesniegumā ir norādītas mērķa grupas vajadzības un risināmās problēmas; 3. no projekta iesniegumā ietvertās informācijas secināms, ka projektā plānotās darbības risinās identificētās mērķa grupas vajadzības un problēmas.   Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  Vērtējums ir **“Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| SPECIFISKIE ATBILSTĪBAS KRITĒRIJI | | | | |
| 3.1. | Projektā plānotās darbības veicina Izglītības attīstības pamatnostādnēs 2021.‒2027. gadam "Nākotnes prasmes nākotnes sabiedrībai" (turpmāk- pamatnostādnes) noteiktā mērķa sasniegšanu par augsti kvalificētiem, kompetentiem un uz izcilību orientētiem pedagogiem un sniedz ieguldījumu pamatnostādnēs minēto izaicinājumu risināšanā par nepietiekamu pedagoga profesijas pievilcību un konkurētspēju, nepieciešamību stiprināt pedagogu noturību izglītības iestāžu darbā un uzlabot izglītības iestāžu vadības kapacitāti, kā arī paaugstināt izglītības kvalitāti un izglītojamo sniegumu. | P | Jā/ Jā, ar nosacījumu/ Nē | **Vērtējums ir „Jā”**, ja projekta iesniegumā ir sniegts raksturojums, kā projektā plānotās darbības veicinās pamatnostādnēs noteiktā mērķa sasniegšanu par augsti kvalificētiem, kompetentiem un uz izcilību orientētiem pedagogiem un sniedz ieguldījumu pamatnostādnēs minēto izaicinājumu risināšanā par nepietiekamu pedagoga profesijas pievilcību un konkurētspēju, nepieciešamību stiprināt pedagogu noturību izglītības iestāžu darbā un uzlabot izglītības iestāžu vadības kapacitāti, kā arī paaugstināt izglītības kvalitāti un izglītojamo sniegumu:   * 1. projektā plānotās darbības ir vērstas uz pamatnostādņu 1.mērķa “Augsti kvalificēti, kompetenti un uz izcilību orientēti pedagogi un akadēmiskais personāls 1.1.2. uzdevumu “Nodrošināt kvalitatīvu un regulāru pedagogu profesionālās kompetences novērtēšanu un pilnveidi, metodisko un konsultatīvo atbalstu, mērķtiecīgi koordinējot dažādu pušu iesaisti un sadarbību” un 1.1.3. uzdevumu “Veidot ilgtspējīgus profesionālās pieredzes apmaiņas un sadarbības tīklus”, kas paredz palielināt pedagoga profesijas prestižu un veicināt pedagogu izcilību un noturību izglītības iestāžu darbā. Projekta iesniegumā sniegts apraksts, kā projekta darbības ietekmēs pamatnostādņu politikas rezultātu, kas paredz veicināt pedagogu noturību izglītības iestādes darbā, veicinot šādu pamatnostādņu rādītāju sasniegšanu: a) pedagogu, kuri pedagoģisko izglītību un/vai skolotāja kvalifikāciju ieguvuši pēdējo 5 gadu laikā, īpatsvars 2027.gadā 15% (pret bāzes vērtību 2013.-2018.gadā 8,9%); b) pedagogu, kuru darba stāžs ir 6-10 gadi, īpatsvars 2027.gadā 10% (pret bāzes vērtību 2018.gadā 6,8%).   2. projektā plānotās darbības ir vērstas uz pamatnostādņu 2. mērķi “Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums”, kas paredz paaugstināt izglītības kvalitāti un izglītojamo sniegumu. Projekta iesniegumā sniegts apraksts, kā projekta darbības ietekmēs pamatnostādņu politikas rezultātu, veicinot šādu pamatnostādņu rādītāju sasniegšanu (izglītojamo snieguma rādītājs 2027.gadam; OECD PISA mērījums): a) paaugstināt skolēnu (15 gadu vecumā) ar augstiem mācību rezultātiem (pēc PISA ‒ 5. un 6. kompetences līmenis) īpatsvaru: lasīšanā 9%, matemātikā 11%, dabaszinātnēs 7%; b) samazināt skolēnu (15 gadu vecumā) ar zemiem mācību rezultātiem (zemāk par PISA 2. kompetences līmeni) īpatsvaru: lasīšanā, matemātikā un dabaszinātnēs 14%.   3. projektā plānotās darbības ir vērstas uz pamatnostādņu 4. mērķa “Ilgtspējīga un efektīva izglītības sistēmas un resursu pārvaldība” 4.1.2.2. uzdevumu “Efektīvu izglītības iestāžu pārvaldības modeļu attīstība un iestāžu vadības kapacitātes stiprināšana pārmaiņu vadībai, mācīšanās organizāciju darbības principu īstenošana un izglītības resursu koplietošana”, kas paredz izglītības iestāžu vadības kapacitātes un kompetenču attīstību pārmaiņu vadībai un izglītības kvalitātes nodrošināšanai.   Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirza atbilstošus nosacījumus*.*  **Vērtējums ir „Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.2. | Projektā plānotās darbības paredz izglītības iestāžu snieguma un personāla attīstības vajadzību analīzē balstītas un mērķtiecīgas pedagogu profesionālās pilnveides īstenošanu, profesionālā atbalsta nodrošināšanu, veidojot koordinētu un stratēģiski pārraudzītu iesaistīto pušu sadarbību, tostarp sadarbību starp vispārējās, profesionālās un augstākās izglītības iestādēm, un izmantojot esošo profesionālā atbalsta tīklu valsts, pašvaldību un izglītības iestāžu līmenī, kā arī īstenojot profesionālās pilnveides pasākumu kvalitātes novērtēšanu, un stiprinot atbalstu izglītojamo talantu un izcilības attīstībai. | P | Jā/ Jā, ar nosacījumu/ Nē | **Vērtējums ir „Jā”**, ja projekta iesniegumā ir sniegts raksturojums, kā projektā plānotās darbības paredz:   1. izglītības iestāžu snieguma un personāla attīstības vajadzību analīzē balstītas un mērķtiecīgas pedagogu profesionālās pilnveides īstenošanu, paredzot izmantot izglītības kvalitātes monitoringa rīkus (piemēram, Izglītības kvalitātes risku identificēšanas sistēma, Skolu tīkla efektivitātes monitoringa rīks, izglītojamo snieguma monitoringa darbi, u.c.), didaktiskos pētījumus un projekta izvērtējumus, plānojot efektīvākos profesionālās pilnveides pasākumus pedagogiem, izglītības iestāžu vadības komandām, izglītības programmu īstenošanā un ieviešanā iesaistītām personām, pašvaldību izglītības speciālistiem, profesionālā atbalsta sniegšanā iesaistītajiem speciālistiem, tai skaitā paredzot mācības pedagogiem mācību priekšmetu apguves metodikā un didaktikā, mācības pašvaldību izglītības speciālistiem un izglītības iestāžu vadības komandām vienotas izpratnes veicināšanai par izglītības kvalitātes vadību (piemēram, izglītības kvalitāte, savstarpējā sadarbība, līderība), mērķētas mācības pedagogiem dažādu ar izglītības satura īstenošanu saistītu jautājumu risināšanai; 2. profesionālā atbalsta nodrošināšanu, veidojot koordinētu un stratēģiski pārraudzītu iesaistīto pušu sadarbību, tostarp sadarbību starp vispārējās, profesionālās un augstākās izglītības iestādēm, un izmantojot esošo profesionālā atbalsta tīklu valsts, pašvaldību un izglītības iestāžu līmenī, veidojot vienotu sistēmu un stiprinot esošo metodisko kapacitāti pašvaldību izglītības pārvaldēs un izglītības iestādēs (piemēram, metodiķi, mācību jomu koordinatori, mentori, mācīšanās konsultanti, izglītības iestāžu vadības komandas, izglītības speciālisti), veicinot sadarbību ar augstākās izglītības iestādēm, kā arī nodrošinot metodiskā atbalsta materiālus pedagogiem; 3. profesionālās pilnveides pasākumu kvalitātes novērtēšanu, paredzot projektā veikt regulārus (ne retāk kā reizi divos gados) īstenoto darbību un ieviešanas mehānisma efektivitātes izvērtējumus, lai nodrošinātu projekta darbību kvalitātes novērtēšanu un īstenošanu atbilstoši aktuālākajām vajadzībām; 4. izglītojamo talantu un izcilības attīstības atbalsta stiprināšanu, paredzot talantīgiem izglītojamajiem sadarbības, tīklošanās un izglītojošus pasākumus, atbalstu dalībai vietēja un starptautiska mēroga mācību priekšmetu olimpiādēs un zinātnes konkursos.   Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirza atbilstošus nosacījumus*.*  **Vērtējums ir „Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.3. | Projektā sniegts apraksts, kā tiks nodrošināts regulārs un kvalitatīvs profesionālais atbalsts visās mācību jomās, tai skaitā ievērojot izglītības iestādes kā mācīšanās organizācijas principus. | P | Jā/ Jā, ar nosacījumu/ Nē | **Vērtējums ir „Jā”**, ja projekta iesniegumā ir sniegts apraksts, kā tiks nodrošināts regulārs un kvalitatīvs profesionālais atbalsts visās mācību jomās, tai skaitā ievērojot izglītības iestādes kā mācīšanās organizācijas principus:   1. projekta iesniegumā ir paredzēts, ka saskaņā ar SAMP MK noteikumos noteikto tiks uzkrāti dati par 2. SAMP MK noteikumu 5.1., 5.2. un 5.3. apakšpunktā minētiem nacionāliem rādītājiem: atbalstu saņēmušo personu skaits, viņu amats, pārstāvētā iestāde un tās dibinātājs, profesionālās kompetences pilnveides mācību joma vai izglītības darba virziens, atbalsta sniedzējs; 3. SAMP MK noteikumu 5.4., 5.5., 5.6., 5.7., 5.8. un 5.9. apakšpunktā minēto izstrādāto vai adaptēto metodiskā atbalsta materiālu skaitu dalījumā pa mācību priekšmetiem vai izglītības darba virzieniem un mērķa grupas; 4. SAMP MK noteikumu 5.10. un 5.11. apakšpunktā minētiem nacionāliem rādītājiem: atbalstu saņēmušo izglītības iestāžu skaits, to dibinātājs, īstenotais izglītības veids un pakāpe, saņemtā atbalsta veids un mācību joma vai izglītības darba virziens; 5. izglītojamo skaitu, kas saņēmuši atbalstu izcilības veicināšanai, dalījumā pa mācību priekšmetiem un saņemtā atbalsta veidiem SAMP MK noteikumu 21.6. apakšpunktā minētās atbalstāmās darbības ietvaros; 6. horizontālā principa “Vienlīdzība, iekļaušana, nediskriminācija un pamattiesību ievērošana” rādītājiem: izstrādāto vai pilnveidoto stratēģiju, izglītības programmu, metodisko līdzekļu, vadlīniju, mācību līdzekļu (tai skaitā digitālo) skaits, kuros integrēti jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma, etniskās piederības un citu iemeslu dēļ, kā arī pamattiesību jautājumi, tostarp par tiesiskajiem un praktiskajiem aspektiem; 7. regulāru (vismaz vienu reizi gadā) profesionālo atbalstu saņēmušo izglītības iestāžu īpatsvaru to kopskaitā; 8. izglītības iestāžu skaitu, kuras pēc profesionālā atbalsta saņemšanas demonstrē pozitīvu izglītības iestādes snieguma dinamiku. Atbilstoši SAMP MK noteikumiem finansējuma saņēmējam minētie dati jāuzkrāj šādā griezumā: atbalstu saņēmušo izglītības iestāžu skaits, to dibinātājs, īstenotais izglītības veids un pakāpe, saņemtā atbalsta veids un mācību joma vai izglītības darba virziens, - tādējādi pierādot gan profesionālā atbalsta regularitāti, gan tvērumu, gan kvalitāti. Papildus tam saskaņā ar SAMP MK noteikumos noteikto projektā plānojami īstenoto darbību un ieviešanas mehānisma efektivitātes regulāri izvērtējumi un turpmāko darbību īstenošana atbilstoši izvērtējuma rezultātiem, un sasniegto rādītāju progresa ziņojumi uzraudzības padomē. 9. projekta iesniegumā ir sniegts apraksts par to, kā tiks ievēroti skolas kā mācīšanās organizācijas principi, piemēram, kā tiks veicināta pedagogu sadarbība un kopā mācīšanās, līderība un izglītības iestāžu vadības komandu stiprināšana izglītības kvalitātes uzlabošanai un savstarpējas sadarbības attīstībai un pieredzes apmaiņas veicināšanai kā individuāli izglītības iestādē, tā arī pašvaldībā un starp izglītības iestādēm kopīgu mērķu sasniegšanai.   Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirza atbilstošus nosacījumus*.*  **Vērtējums ir „Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem. |
| 3.4. | Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu. | P | Jā/ Jā, ar nosacījumu/ Nē | Ja projekta iesniegums atbilst minimālajām prasībām, **vērtējums ir “Jā”**, t.i. no projekta iesniegumā ietvertās informācijas ir secināms, ka projektā plānotas **vismaz:**  1) **3 un vairāk vispārīgās horizontālā principa ”Vienlīdzība, iekļaušana, nediskriminācija un pamattiesību ievērošana” (turpmāk – HP VINPI) darbības,** kas attiecas uz projekta vadības un īstenošanas personālu, komunikācijas un publicitātes aktivitātēm, publiskajiem iepirkumiem un kas kopumā veicina vienlīdzīgas iespējas, nediskrimināciju un pamattiesību ievērošanu, piemēram:  Projekta vadības un īstenošanas personāls:   * sievietēm un vīriešiem tiks nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos; * projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās pārliecības, seksuālās orientācijas vai citiem apstākļiem.   Komunikācijas un vizuālās identitātes pasākumi:   * īstenojot projekta komunikācijas un vizuālās identitātes pasākumus, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju.   (skat. LM metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, (pieejams šeit: https://www.lm.gov.lv/lv/metodiskie-materiali); <https://www.lm.gov.lv/lv/media/18838/download>)  Publiskie iepirkumi:   * projektā tiks izvērtētas iespējas īstenot sociāli atbildīgu iepirkumu, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.   2) **3 un vairāk specifiskās HP VINPI darbības,** kas izriet no pasākuma atbalstāmo darbību un projekta satura un kas īpaši veicina vienlīdzīgas iespējas, nediskrimināciju un vides un informācijas piekļūstamību personām ar kustību, redzes, dzirdes vai garīga rakstura traucējumiem, senioriem un vecākiem ar maziem bērniem, piemēram:  Darbības, kas veicina dzimumu līdztiesību:   * stratēģiju, izglītības programmu, metodisko līdzekļu, vadlīniju, mācību līdzekļu (tai skaitā digitālo) saturā tiks integrēti jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma, etniskās piederības un citu iemeslu dēļ; * mācību un metodisko līdzekļu saturs tiks veidots, ievērojot dzimumu līdztiesības principus, īpašu uzmanību veltot sabiedrībā valdošos stereotipu par dzimumu lomu sadalījumu izskaušanai un nepieļaujot stereotipisku dzimumu attēlojumus mācību līdzekļos (piemēram: sieviete – mājsaimniece, vīrietis – naudas pelnītājs).   Darbības, kas veicina personu ar invaliditāti vienlīdzīgas iespējas un tiesības:   * mediju kampaņu un komunikācijas pasākumu īstenošanā sabiedrības informēšanai tiks nodrošināti cilvēkiem ar dažāda veida funkcionāliem traucējumiem piekļūstami formāti (piem., tulkošana zīmju valodā, subtitrēšana, reāllaika transkripcija, raidījumu un pasākumu ierakstīšana); * tiks nodrošināts, ka konkrētajai videi/objektam/pasākuma norises vietai ir iespēja fiziski piekļūt un to izmantot cilvēkiem ar dažādiem funkcionāliem traucējumiem gan kā pasākuma skatītājiem, gan kā dalībniekiem.   **3) specifiskajām darbībām ir noteikts HP VINPI rādītājs:**   * izstrādāto vai pilnveidoto stratēģiju, izglītības programmu, metodisko līdzekļu, vadlīniju, mācību līdzekļu (tai skaitā digitālo) saturā tiks integrēti jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma, etniskās piederības un citu iemeslu dēļ, kā arī pamattiesību jautājumi, tostarp par tiesiskajiem un praktiskajiem aspektiem (VINPI\_02.1);   4) norādītas projekta budžeta izmaksu pozīcijas, kuras veicina HP VINPI (ja attiecināms);  5) projekta iesniegumā ir identificētas galvenās problēmas, kas skar mērķa grupu, jomā, kurā darbojas projekta iesniedzējs un apraksts, kā projektā paredzētās HP VINPI darbības risinās identificētās problēmas;  6) ir sniegta informācija par projekta vadības un īstenošanas personālu dalījumā pēc dzimuma u.c. pazīmes (vai plānots sniegt) un sniegta (vai plānots sniegt) informācija sadalījumā pēc dzimumu u.c. pazīmes par projekta mērķa grupām;  7) projekta iesniegumā ir paskaidrots, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu. Informācija ir sagatavota, balstoties, piemēram, uz konsultācijām ar valsts, pašvaldību institūcijām vai nevalstiskajām organizācijām, kas pārstāv mērķa grupu intereses, dažādiem pieejamiem statistikas datiem, pētījumiem u.c. datu avotiem, kas raksturo attiecīgās mērķa grupas situāciju. Plānotajām vispārīgajām HP VINPI darbībām jāaptver visas vispārīgo darbību jomas – informāciju un publicitāti, projekta vadību un īstenošanu un publiskos iepirkumus (ja attiecināms).  Ja projekta iesniegums neatbilst minimālajām prasībām, **vērtējums ir** **“Jā, ar nosacījumu”**, izvirza atbilstošus nosacījumus.  Vērtējums ir **“Nē”**, ja precizētajā projekta iesniegumā nav veikti precizējumi atbilstoši izvirzītajiem nosacījumiem un projekta iesniegums ir noraidāms. |

1. Vērtēšanas kritēriji apstiprināti Eiropas Savienības fondu 2021.-2027. gada Uzraudzības komitejas rakstiskajā procedūrā ar 2024.gada 5.janvāra lēmumu Nr. L-2024/21-27/01, dokumenti pieejami: <https://www.esfondi.lv/profesionaliem/uzraudzibas-komiteja/uk-e-portfelis-2021-2027/2023-12-15-uk-rakstiska-procedura-izm_4223> [↑](#footnote-ref-2)
2. Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu vai noraidīšanu, ievērojot nolikumā noteikto. [↑](#footnote-ref-3)
3. Eiropas Parlamenta un Padomes 2021.gada 24.jūnija regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN> [↑](#footnote-ref-4)
4. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: Esfondi.lv: <https://www.esfondi.lv/vadlinijas> [↑](#footnote-ref-5)
5. Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas pieejamas Esfondi.lv: <https://www.esfondi.lv/vadlinijas> [↑](#footnote-ref-6)
6. Nav piemērojams gadījumos, kad SAMP MK noteikumos noteikts, ka atbildīgā iestāde centralizēti nodrošina stratēģiski svarīgu projektu īstenošanai nepieciešamo komunikāciju, t.sk. izstrādā komunikācijas plānu [↑](#footnote-ref-7)
7. Nav piemērojams gadījumos, kad SAMP MK noteikumos noteikts, ka atbildīgā iestāde centralizēti nodrošina stratēģiski svarīgu projektu īstenošanai nepieciešamo komunikāciju, t.sk. izstrādā komunikācijas plānu. [↑](#footnote-ref-8)
8. Eiropas Sociālā fonda Plus, Eiropas Reģionālās attīstības fonda, Kohēzijas fonda, Taisnīgas pārkārtošanās fonda [↑](#footnote-ref-9)
9. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-10)